ಭಾರತದ ಏಕದಿನ ನಾಯಕನ ಹೊರೆ ಹೊರುವ ಮುಂಚೆಯೇ ಕನ್ನಡಿಗ ಕೆ.ಎಲ್.ರಾಹುಲ್ ಗೆ ಸಿಕ್ತು ಬಿಗ್ ಆಫರ್ ಲಖನೌ, ಜ.18 ನಾಳೆಯಿಂದ ದಕ್ಷಿಣ ಆಫ್ರಿಕಾ ವಿರುದ್ಧ ಏಕದಿನ ಸರಣಿ ಆರಂಭವಾಗುತ್ತಿದ್ದು ಕನ್ನಡಿಗ ಕೆ.ಎಲ್.ರಾಹುಲ್ ಗೆ ನಾಯಕನಾಗಿ ಅಗ್ನಿ ಪರೀಕ್ಷೆ ಎದುರಾಗಿದ್ದರೆ ಮತ್ತೊಂದೆಡೆ ಐಪಿಎಲ್ ನ ನೂತನ ಫ್ರಾಂಚೈಸಿ ಯಾರು ಲಖ್ನೋ ತಂಡವು ಬಿಗ್ ಆಫರ್ ನೀಡಿದೆ. ಮುಂಬರುವ ಐಪಿಎಲ್ ನಲ್ಲಿ ನೂತನ ತಂಡವಾಗಿ ಗುರುತಿಸಿಕೊಂಡಿರುವ ಲಕ್ನೋ ಫ್ರಾಂಚೈಸಿಗಳು ಕನ್ನಡಿಗ ಕೆ.ಎಲ್.ರಾಹುಲ್ ರನ್ನು ತನ್ನ ತಂಡದ ಮೊದಲ ಆಟಗಾರನಾಗಿ ಆಯ್ಕೆ ಮಾಡಿಕೊಂಡಿದ್ದು ಅವರಿಗೆ ನಾಯಕನ ಜವಾಬ್ದಾರಿ ವಹಿಸಲು ಮುಂದಾಗಿದೆ. ಅವರಿಗೆ 15 ಕೋಟಿ ಲಭಿಸಿದೆ. ಕಳೆದ 2 ಐಪಿಎಲ್ ಸೀಸನ್ ಗಳಲ್ಲಿ ಕಿಂಗ್ಸ್ ಇಲೆವೆನ್ ಪಂಜಾಬ್ ಹಾಗೂ ಪಂಜಾಬ್ ಕಿಂಗ್ಸ್ ತಂಡದ ನಾಯಕನ ಜವಾಬ್ದಾರಿಯನ್ನು ನಿಭಾಯಿಸಿರುವ ರಾಹುಲ್ ಇದುವರೆಗೂ ತಾನಾಡಿರುವ 55 ಪಂದ್ಯಗಳಲ್ಲಿ 2548 ರನ್ ಗಳನ್ನು ಗಳಿಸಿದ್ದಾರೆ. ಸನ್ ರೈಸರ್ಶ್ ಹೈದರಾಬಾದ್, ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಪರವಾಗಿಯೂ ರಾಹುಲ್ ಆಡಿದ್ದಾರೆ. 7090 ಕೋಟಿ ವ್ಯಯಿಸಿ ಐಪಿಎಲ್ ಬೆಡ್ಡಿಂಗ್ ಗೆದ್ದಿರುವ ಲಕ್ನೋ ತಂಡಕ್ಕೆ ಐಪಿಎಲ್ ಹರಾಜು ಆರಂಭಗೊಳ್ಳುವ ಮುಂಚೆ ಮೂವರು ಆಟಗಾರರನ್ನು ಬಿಕರಿ ಮಾಡಿಕೊಳ್ಳುವ ಅವಕಾಶವಿದ್ದು, ಈಗಾಗಲೇ ಒಬ್ಬ ಆಟಗಾರನ ರೂಪದಲ್ಲಿ ಕನ್ನಡಿಗ ಕೆ.ಎಲ್.ರಾಹುಲ್ ರನ್ನು ಬಿಕರಿ ಮಾಡಿಕೊಂಡಿದ್ದರೆ, ಡೆಲ್ಲಿ ಕ್ಯಾಪಿಟಲ್ ಆಟಗಾರ ಮಾರ್ಕಸ್ ಸ್ಟೋನಿಸ್ ಗೆ 11 ಕೋಟಿ ಹಾಗೂ ಕಿಂಗ್ಸ್ ಪಂಜಾಬ್ ನ ಯುವ ಬೌಲರ್ ರವಿಬಿಸ್ನೋಯ್ ಗೆ 4 ಕೋಟಿ ನೀಡಿ ಬಿಕರಿ ಮಾಡಿಕೊಂಡಿದೆ. ಮುಂದಿನ ತಿಂಗಳು ಐಪಿಎಲ್ ಬೆಡ್ಡಿಂಗ್ ಬೆಂಗಳೂರಿನಲ್ಲಿ ನಡೆಯಲಿದೆ.